**Jean Elizabeth Manes**, nada o 15 de agosto de 1970, é unha diplomática estadounidense, a cal serviu como Embaixadora dos Estados Unidos no Salvador desde o 9 de decembro de 2015 ao 31 de xullo de 2019.

Educación e primeiros anos
--------------------------

Manes é nativa de Pompano Beach, Florida. Os seus pais, Roger e Betty Manes, construíron unha familia de negocios. Manes asistiu a Highlands Christian Academy en secundaria, graduándose en 1988. Entrou na Universidade Liberty como estudante, onde xogaba a voleibol e adestraba ao equipo de voleibol masculino. Obtivo o seu título de grao en Política exterior en 1992.

Carreira
--------

Manes empezou a súa carreira en Washington, D.C. Aceptou un posto interino no Comité do Senado de Relacións Estranxeiras presidido por Claiborne Pell, e traballou para a Axencia de Información dos Estados Unidos en Washington, D.C. de 1992 a 1999. Durante aquel tempo tamén asistiu á Universidade Americana, onde conseguiu unha Mestría en Administración Pública en 1996. As súas asignacións subseguintes no Servizo Estranxeiro foron en diferentes embaixadas dos Estados Unidos: Buenos Aires, a Arxentina; Montevideo, o Uruguai; Ponta Delgada-Azores, Portugal e Brasilia, o Brasil.

Manes serviu como Chanceler para Asuntos Públicos na Embaixada dos Estados Unidos en Cabul, Afganistán de 2012 a 2013, e entón aceptou unha asignación curta en Ft. Lauderdale como Subdirectora do Centro Rexional de Florida do Departamento de Estado.

Cando o Presidente Barack Obama a nomeou para traballar como embaixadora dos Estados Unidos no Salvador, estaba a servir como Coordinadora Adxunta Principal na Axencia de Programas de Información Internacional. Foi confirmada polo Senado en decembro de 2015.

Vida persoal
------------

Manes está casada con Héctor R. Cerpa de Salto, Uruguai, e teñen dúas fillas. Ademais de inglés fala español e portugués. É de ascendencia alemá e choctaw.

Notas
-----

1. ↑  "Jean Elizabeth Manes - People - Department History - Office of the Historian". Consultado o 27 de agosto de 2019.
2. ↑  Manes, Ambassador Jean (2019T7:59). "Felicidades al Presidente @nayibbukele y Gabriela!! Bienvenidos al papel más importante de sus vidas. Estoy orgullosa de compartir mi cumpleaños con Layla" (en castelán). Consultado o 27 de agosto de 2019.
3. ↑  "Ambassador | San Salvador, El Salvador - Embassy of the United States". 7 de maio de 2016. Archived from the original on 07 de maio de 2016. Consultado o 27 de agosto de 2019.
4. ↑  "Manes testimony U.S. Senate Foreign Relations Committee, 1de decembro de 2015" (PDF) (en inglés).
5. ↑  "HCA Congratulates Graduate Jean Manes (Class of 1988), Named as U. S. Ambassador to the Republic of El Salvador" (en inglés). Arquivado dende o orixinal o 27 de agosto de 2019. Consultado o 27 de agosto de 2019.
6. ↑  "Manes, Jean Elizabeth - Republic of El Salvador - novembro de 2015" (en inglés). Consultado o 27 de agosto de 2019.
7. ↑  Senate confirms bevy of U.S. ambassadors Arquivado 21 de agosto de 2016 en Wayback Machine. The Washington Examiner, 9 de decembro de 2015
8. ↑  Remarks by Ambassador Jean Manes- Swearing In Ceremony, Washington DC.[*Ligazón morta*] Embassy of the U.S. El Salvador, 17 de marzo de 2016